Letter of Saturnilus to Sempronius
Material: papyrus
Place: unbekannt
Categories: Brief (privat)
Satornilos an Sempronius
Vorwurf wegen Schreibfaulheit
Grüße
Σατορ[νῖ]λος Σεμ[πρ]ωνίῳ τῷ ἀδελφῶι 
καὶ κυρίῳ πλεῖστα χαίρειν. 
πρὸ μὲν πάντων εὔχ[ο]μέ σαι ὑγειένειν καὶ 
προκόπτειν, ἅμα δὲ καὶ τὸ προσκύνημά 
σου ποιοῦμε ἡμερησίως παρὰ τοῖς πατρῴ
ες θεοῖς. θαυμάζω, ἄδελφε, δευτέραν ἐπισ
τολὴν αὕτη ἣν ἔπεμψά σοι ἀφʼ ἧς ἐγανάμην 
ἰς οἶκον καὶ οὐδεμίαν ἀντιφώνησίν μοι ἔ
πεμψας. ἐρωτηθεὶς οὖν, ἄδελφε, τάχιόν 
μοι γράφιν περὶ τῆς [σ]ωτηρίας σου εἵνα κἀ
γὼ ἀμεριμνότερος διάγω. οἶδας γάρ, ἄδελ
φε, ὅτει οὐ μόνον ὡς ἀδελφόν σε ἔχω ἀλλὰ 
καὶ ὡς πατέρα καὶ κύριον καὶ θεόν. γενά
μενός μου γὰρ ἰς οἶκον τῇ αὐτῇ ὥρᾳ ἀναγ
κέως ἔγραψά σοι τὴν πρώτην ἐπιστολήν, 
καλῶς γενάμενός μου ἰς οἶκον τῇ μιᾷ καὶ εἰ
κάς, καὶ εὗρον πάντα καλῶς καὶ τὴν κυρίαν 
ἡμῶν καλῶ[ς] διάγουσα. ἀσπάζετέ σοι ἡ κυρία 
ἡμῶν καὶ Μάξιμος καὶ ἡ σύμβιος αὐτοῦ καὶ 
τά τέκνα καὶ Γέμελλος καὶ Ἰούλιος καὶ ἡ σύμ
βιος αὐτοῦ καὶ Ἑλένη καὶ τὰ πεδία πάντα κα
τʼ ὄνομα. ἄσπασε Οὐαλέριον πολλὰ καὶ Κέλ
λερα καὶ τοὺς αὐτοῦ καὶ Ἰούλιον Σερῆνον 
πολλὰ καὶ [Σ]ερῆνον Σαβῖνον καὶ Σαραπίωνα 
καὶ πάντες τοὺς φιλοῦντάς ε κατʼ ὄνομα. 
ἐρρῶσθαί σαι εὔχομαι, ἄδελφε κυριώταται.
Σαρυ[τ]νίλου ἀδελφοῦ. 
Σεμπρωνίῳ Μαξίμωι